
______________________________________________________________________________


Nr. 2663 din 28. 06. 2023
REFERAT DE APROBARE
la proiectul de hotărâre Nr. 38/2023 pentru aprobarea Regulamentului privind măsurile metodologice, organizatorice, termenele și circulația proiectelor de hotărâri ale autorității deliberative


Având în vedere că reglementarea relaţiilor sociale prin lege şi prin celelalte categorii de acte normative se realizează cu respectarea principiilor generale de legiferare proprii sistemului dreptului românesc, iar actele normative se iniţiază, se elaborează, se adoptă şi se aplică în conformitate cu prevederile Constituţiei României, republicată, cu dispoziţiile Legii nr. 24/2000, republicată, privind normele de tehnică legislativă pentru elaborarea actelor normative, precum şi cu principiile ordinii de drept.

    Tinând cont de faptul că la elaborarea/adoptarea actelor cu caracter normativ emise de autorităţile administrației publice locale,  normele de tehnică legislativă se aplică, în mod corespunzător, iar în PROCEDURA de organizare şi publicare a monitoarelor oficiale ale unităţilor/subdiviziunilor administrativ-teritoriale, în format electronic, din ANEXA 1 a Codului administrativ, este prevăzut faptul că la accesarea etichetei Monitorul Oficial Local se deschide subeticheta "REGULAMENTELE  PRIVIND  PROCEDURILE ADMINISTRATIVE", unde se publică Regulamentul cuprinzând măsurile metodologice, organizatorice, termenele şi circulaţia proiectelor de hotărâri ale autorităţii deliberative, este necesară adoptarea unei hotărâri pentru aprobarea acestuia.

În acest sens anexez, la prezenta, un Proiect de hotărâre şi solicit ca membrii Consiliului să-l adopte în forma prezentată.

      P R I M A R,


Mădălina NEGRU

